AMAETHYDDIAETH, CYMRU Teitl a Chychwyn 1 Enw'r Rheoliadau hyn yw Rheoliadau'r Cynllun Ffermio Organig (Cymru) (Diwygio) 2004 a deuant i rym ar 26 Ionawr 2004. Diwygio Rheoliadau'r Cynllun Ffermio Organig (Cymru) 2001 2 Diwygir Rheoliadau'r Cynllun Ffermio Organig (Cymru) 2001 yn unol â rheoliadau 3 i 12 o'r Rheoliadau hyn. 3 Yn rheoliad 1, ar ôl y gair “Chymru” yn yr ail le y mae'n ymddangos, mewnosodir y geiriau “ac mewn perthynas â daliadau y mae'r Cynulliad Cenedlaethol yn awdurdod cymwys perthnasol arnynt”. 4 Ym mharagraff (1) o reoliad 2 (Dehongli) — a mewnosodir y diffiniad canlynol ar ôl y diffiniad o “awdurdod archwilio” — ystyr “awdurdod cymwys perthnasol” yw'r awdurdod sy'n gweithredu fel yr awdurdod cymwys perthnasol o fewn ystyr “ relevant competent authority ” yn Rheoliadau Gweinyddu a Rheoli Integredig 1993 ; ; b yn y diffiniad o “cais” ar ôl y gair “gymorth” mewnosodir y geiriau “yn unol â rheoliad 3 neu reoliad 5A yn ôl y digwydd a hwnnw'n gais”; c yn lle'r diffiniad o “cyfnod penodedig” mewnosodir y diffiniad canlynol — ystyr “cyfnod penodedig” (“ specified period ”): o ran cais o dan reoliad 3, yw'r cyfnod sy'n dechrau ar y dyddiad derbyn ac sy'n gorffen pan ddaw'r cyfnod o bum mlynedd, o'r dyddiad y daw'r taliad cyntaf yn daladwy arno ar gyfer y parsel organig olaf sy'n destun y cais hwnnw, i ben; neu o ran cais o dan reoliad 5A, yw'r cyfnod sy'n dechrau ar y dyddiad derbyn ac sy'n gorffen pan ddaw'r cyfnod o bum mlynedd, o'r dyddiad y daw'r taliadau hynny yn daladwy arno ar gyfer y parsel neu'r parseli organig sy'n destun y cais hwnnw, i ben; ch yn y diffiniad o “dyddiad derbyn” mewnosodir ar ôl y geiriau “rheoliad 3” y geiriau “neu reoliad 5A yn ôl y diwgydd”; d yn y diffiniad o “tystysgrif gofrestru”, yn lle'r gair “pennu'r”, mewnosodir y geiriau “pennu, lle bo'n gymwys, y”. 5 Ar ôl rheoliad 5, mewnosodir y rheoliadau canlynol — Cymorth Stiwardiaeth Organig 5A 1 Yn ddarostyngedig i ddarpariaethau rheoliadau 5B a 5C, caiff y Cynulliad Cenedlaethol wneud taliadau cymorth blynyddol, a elwir cymorth Stiwardiaeth Organig, ar gyfer parsel organig, i unrhyw berson sy'n fuddiolwr o ran y parsel organig hwnnw, ar yr amod bod y buddiolwr, mewn perthynas ag unrhyw daliad ar gyfer unrhyw flwyddyn benodol, wedi hawlio taliad ar gyfer y flwyddyn honno yn unol â rheoliad 9 ac wedi darparu unrhyw wybodaeth a thystiolaeth bellach ynglŷn â'r hawliad hwnnw y mae'r Cynulliad Cenedlaethol yn ei gyfarwyddo i'w darparu. 2 Rhaid gwneud taliadau o dan baragraff 1 i'r ceiswyr hynny sydd yn bodloni'r amodau cymhwyster a nodir yn rheoliad 5B. 3 Rhaid penderfynu cyfradd y taliadau y cyfeiriwyd atynt ym mharagraff (1), ac am ba hyd y byddant yn para, yn unol â rheoliad 5C. 4 Bydd rheoliadau 6 i 20 o'r rheoliadau hyn, os yw'n gymwys, yn gymwys i gymorth Stiwardiaeth Organig sy'n daladwy yn unol â pharagraff (1). Amodau Cymhwyster 5B 1 Mae'r amodau cymhwyster y cyfeiriwyd atynt yn rheoliad 5A (2) fel a ganlyn — i bod ceiswyr yn gallu bodloni'r Cynulliad Cenedlaethol, neu y byddant yn gallu ei fodloni erbyn yr amser y mae unrhyw daliad cymorth i fod i gael ei wneud, bod y tir sydd wedi'i gynnwys yn eu cais yn bodloni gofynion paragraff (2); ii bod rhaid cyflwyno cais am gymorth Stiwardiaeth Organig ar gyfer nid llai nag un hectar o dir; iii mai'r ceisydd, ar ddyddiad cais am gymorth Stiwardiaeth Organig, yw perchennog neu denant y tir sy'n destun y cais a'i fod yn meddiannu'r tir hwnnw yn gyfreithlon; iv nad yw'r ceisydd wedi'i anghymhwyso rhag cymryd rhan mewn cynllun amaeth-amgylcheddol naill ai o dan Reoliad y Cyngor 1257/1999 neu o dan Reoliad y Comisiwn; v yn achos ceiswyr a oedd gynt yn fuddiolwyr cymorth o dan reoliad 3, y cydymffurfiwyd â'r amodau cymhwyster i gael cymorth o dan y rheoliad hwnnw er bodlonrwydd y Cynulliad Cenedlaethol; vi bod y ceisydd yn rhoi'r ymrwymiadau a grybwyllir ym mharagraff (3) i ategu'r cais. 2 Y gofynion y cyfeiriwyd atynt ym mharagraff (1)(i) ynglŷn â'r tir sydd wedi'i gynnwys mewn cais am gymorth Stiwardiaeth Organig yw: i bod yr holl dir o'r fath yn hollol organig a'i fod wedi parhau i fod yn hollol organig ers i'r gwaith gwreiddiol o'i drosi gael ei gwblhau; a ii bod pob cymorth o'r fath, lle'r oedd proses trosi'r tir hwnnw wedi denu cymorth gynt o dan reoliad 3, wedi dod i ben. 3 Mae'r ymrwymiadau y cyfeiriwyd atynt ym mharagraff (1)(vi) fel a ganlyn — i cyn bod cymorth Stiwardiaeth Organig yn cael ei hawlio ar gyfer unrhyw barsel organig, bod tystysgrif gofrestru ar gyfer y parsel organig hwnnw yn cael ei darparu i'r Cynulliad Cenedlaethol; ii ar gyfer pob parsel organig sydd wedi'i gynnwys mewn cais o dan reoliad 5A(1), bod tystysgrif gofrestru ddilys y parseli hynny a'u statws hollol organig yn cael eu cadw drwy gydol y cyfnod penodedig; iii bod y tir sy'n destun y cais yn cael ei ffermio, drwy gydol y cyfnod penodedig, yn unol â'r cynigion sydd wedi'u nodi yn y cais o dan reoliad 5A(1) ac yn unol â safonau UKROFS a'r safonau sydd wedi'u nodi yn Atodlen 2; iv bod rhaid sicrhau bod unrhyw dda byw organig neu dda byw sy'n cael eu trosi ac sy'n cael eu cadw ar y tir sydd wedi'i gynnwys mewn cais o dan reoliad 5A(1) yn cael eu cadw, drwy gydol y cyfnod penodedig, yn unol â safonau UKROFS; a v os yw'r ceisydd, ar ddyddiad y cais o dan reoliad 5A(1), wedi cyflwyno ffermio organig ar ran o'r daliad ac eithrio'r rhan sy'n destun y cais, ei fod yn sicrhau bod y rhan arall yn cydymffurfio, drwy gydol y cyfnod penodedig, â safonau UKROFS ac yn parhau â ffermio organig ar y rhan arall honno o'r daliad yn unol â safonau UKROFS a'r safonau a nodir yn Atodlen 2. Penderfynu swm y cymorth Stiwardiaeth Organig a'r cyfnodau y mae cymorth yn cael ei dalu ar eu cyfer 5C 1 Ar gyfer pob parsel organig sy'n destun cais o dan reoliad 5A (1) rhaid gwneud taliadau ar gyfer y cyfnod penodedig. 2 Ni chaniateir i gymorth Stiwardiaeth Organig fod yn daladwy ar gyfer cais ar gyfer unrhyw gyfnod cyn y dyddiad derbyn. 3 Caniateir i gais am gymorth Stiwardiaeth Organig gael ei dynnu'n ôl drwy hysbysiad ysgrifenedig a roddir gan y ceisydd ar unrhyw adeg cyn bod y cais yn cael ei dderbyn gan y Cynulliad Cenedlaethol. 4 Rhaid cyfrifo taliadau o dan reoliad 5A(1) yn unol â Rhan 1A o Atodlen 1. . 6 Yn rheoliad 6 (Cyfyngiadau ar dderbyn ceisiadau), ym mharagraff 1, ar ôl y gair “cais”, mewnosodir y geiriau canlynol “o dan reoliad 3”. 7 Yn rheoliad 7 (Cyfyngiadau ar dalu cymorth), ym mharagraff (4), ar ôl y gair “cymorth” mewnosodir y geiriau “o dan reoliad 3”. 8 Yn rheoliad 10 (Y pŵer i amrywio ymrwymiadau), ym mharagraff (1), ar ôl y cyfeiriad alffaniwmerig “5(1)(ch)”, mewnosodir y cyfeiriad alffaniwmerig “5B(1)(vi),”. 9 Yn rheoliad 12 (Newid meddiannaeth) — a ym mharagraff 3(b), ar ôl y cyfeiriad alffaniwmerig “5(1)(a), (b) ac (c)” mewnosodir y geiriau, a'r cyfeiriad alffaniwmerig “ac yn rheoliad 5B(1)”; b ym mharagraff 4, ar ôl y gair “amodau” mewnosodir y geiriau canlynol “, i'r graddau y maent yn yn ymwneud â chymorth sy'n daladwy o dan reoliad 3”; c ym mharagraff 6(c), ar ôl y cyfeiriad alffaniwmerig “5(1)(a), (b)(ii) ac (ch)” mewnosodir y geiriau canlynol a'r cyfeiriad alffaniwmerig “ac yn rheoliad 5B(1)(ii), (iv) a (vi)”. 10 Yn rheoliad 16 (Gwrthod ac adennill cymorth, terfynu a gwahardd) — a ym mharagraff (1), yn lle'r geiriau “mewn perthynas â'r cynllun hwn” rhoddir y geiriau “o dan y Rheoliadau hyn”; b ym mharagraff (2), yn lle'r geiriau “y cynllun hwn” rhoddir y geiriau “y Rheoliadau hyn”. 11 Yn Rhan 1 o Atodlen 1 (Y Taliad ar gyfer Parsel Organig) — a ym mharagraff 1 (tir cymwys CTATA a chnydau parhaol), o fewn y llinellau sydd wedi'u dynodi â'r Rhif olion Rhufeinig “(iv)” a “(v)”, rhaid rhoi'r ffigur “£35” yn lle'r ffigur “£20”; b ym mharagraff 2 (Tir wedi'i amgáu), o fewn y llinellau sydd wedi'u dynodi â'r Rhif olion Rhufeinig “(iv)” a “(v)”, rhaid rhoi'r ffigur“£35” yn lle'r ffigur “£15”; c ym mharagraff 3 (Tir heb ei amgáu a choetir sy'n cael ei bori), o fewn y llinellau sydd wedi'u dynodi â'r Rhif olion Rhufeinig “(iii)”, “(iv)” a “(v)”, rhaid rhoi'r ffigur “£10” yn lle'r ffigur “£5”; ch ar ôl y tabl ym mharagraff 3, rhaid mewnosod y tabl canlynol — RHAN 1A Cymorth Stiwardiaeth Organig Blynyddol ar gyfer Parseli Organig 1 Tir cymwys CTATA a chnydau parhaol — £35 yr hectar 2 Tir wedi'i amgáu — £35 yr hectar 3 Tir heb ei amgáu a choetir sy'n cael ei bori — £10 yr hectar. . d yn y frawddeg ganlynol, ar ôl y geriau “Yn Rhan 1” ychwanegir “a Rhan 1A”. 12 Yn Atodlen 2: a ar ôl y geiriau a'r cyfeiriad alffaniwmerig “rheoliad 5(2)(b)(ii), (iv) a (v)” mewnosodir y geiriau a'r cyfeiriad alffaniwmerig “a rheoliad 5B(3)(iii) a (v)”. b rhoddir y paragraff canlynol yn lle paragraff 10 — 10 Rhaid i'r buddiolwr lynu wrth delerau'r Codau Arferion Amaethyddol Da canlynol : i Cod Arferion Amaethyddol Da er Diogelu Aer (1992, (a ddiwygiwyd ym 1998)), a gyhoeddwyd gan Adran Amaethyddiaeth y Swyddfa Gymreig a'r Weinyddiaeth Amaethyddiaeth, Pysgodfeydd a Bwyd ; ii Cod Arferion Amaethyddol Da er Diogelu Dŵ r (1991 (a ddiwygiwyd ym 1998)), a gyhoeddwyd gan Adran Amaethyddiaeth y Swyddfa Gymreig a'r Weinyddiaeth Amaethyddiaeth, Pysgodfeydd a Bwyd ; iii Cod Arferion Amaethyddol Da ar gyfer Diogelu'r Pridd (1992 (a ddiwygiwyd ym 1998)), a gyhoeddwyd gan Adran Amaethyddiaeth y Swyddfa Gymreig a'r Weinyddiaeth Amaethyddiaeth, Pysgodfeydd a Bwyd ); iv Cod Arferion ar gyfer Defnyddio Plaleiddiaid ar Ffermydd a Daliadau (1998), a gyhoeddwyd gan y Weinyddiaeth Amaethyddiaeth, Pysgodfeydd a Bwyd a'r Comisiwn Iechyd a Diogelwch . . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 20 Ionawr 2004